Rachel Weisz

Rachel Weisz (s. 7. maaliskuuta 1970 Lontoo) on englantilainen Oscar-palkittu näyttelijä.

 Varhainen elämä 

Weiszin molemmat vanhemmat pakenivat kansallis­sosialistien juutalais­vainoja Englantiin. Hänen isänsä on unkarin­juutalainen keksijä George Weisz. Hänen itä­valtalais­syntyisellä äidillään, psyko­analyytikko ja näyttelijä Edith Weiszillä, oli isänsä puolelta juutalaista sukua, mutta hänet kasvatettiin italialais­taustaisen äitinsä tavoin katolilaiseksi. Edith kääntyi juutalaisuuteen mennessään naimisiin George Weiszin kanssa.

Rachel Weisz opiskeli englantilaista kirjallisuutta Cambridgen yliopiston Trinity Hallissa. Opiskelu­aikanaan hän esiintyi yli­opiston näytelmä­tuotannoissa ja oli mukana perustamassa näyttelijä­ryhmää.

 Ura 

Weisz alkoi näytellä televisio­sarjoissa 1990-luvun alussa ja aloitti elo­kuva­uransa vuonna 1994 pienellä roolilla elo­kuvassa Death Machine. Vuonna 1996 hän esiintyi Bernardo Bertoluccin elo­kuvassa Koskematon kauneus, ja hänen rooli­suoritustaan ylistettiin. Hänen varsinainen läpi­murto­roolinsa oli kuitenkin elo­kuvassa Muumio (1999).

Vuonna 2005 Weisz esiintyi Fernando Meirellesin ohjaamassa elo­kuvassa Uskollinen puutarhuri, joka perustuu John le Carrén saman­nimiseen romaaniin. Tuosta roolista hän voitti parhaan nais­sivu­osan Oscarin, Golden Globen ja Screen Actors Guild -palkinnon.

Vuonna 2018 Weisz näytteli Sarah Churchilliä draama­komediassa The Favourite, josta hän sai uransa toisen Oscar-ehdokkuuden parhaasta nais­sivu­osasta.

Elokuvauransa ohella Weisz on jatkanut myös teatteri­näyttelemistä. Hän esiintyi ensi kertaa Broad­waylla vuonna 2013.

 Yksityiselämä 

Weisz oli kihloissa yhdys­valtalaisen elo­kuva­ohjaajan Darren Aronofskyn kanssa. Parille syntyi poika touko­kuussa 2006 Muumio-elo­kuva­sarjan kolmannen osan kuvausten aikaan, joten Weisz joutui jäämään pois. Kesä­kuussa 2011 Weisz avioitui Daniel Craigin kanssa ja he saivat tyttö­lapsen elo­kuussa 2018.

 Filmografia 

 Elokuvat Vuosi Suomenkielinen nimi Alkuperäinen nimi Rooli 1996  Koskematon kauneus  Stealing Beauty  Miranda Ketju­reaktio  Chain Reaction  Lily Sinclair1997  Elä täysillä!  Going All the Way  Marty PilcherBent  prostituoitu Meren huuhtomaa  Swept from the Sea  Amy Foster 1998 The Land Girls  Ag (Agapanthus) Tahdon sinut  I Want You  Helen Rankkareita ja suudelmia  My Summer with Des  Rosie 1999  Muumio  The Mummy  Evelyn ”Evy” CarnahanSun­shine  GretaTube Tales  Angela This Is Not an Exit  This Is Not an Exit  Lauren Hynde 2000  Vaaralliset vampit  Beautiful Creatures  Petula 2001  Vihollinen porteilla  Enemy at the Gates  Tania Chernova Muumion paluu  The Mummy Returns  Evelyn / prinsessa Nefertiri 2002  Poika  About a Boy  Rachel 2003  The Shape of Things – muotojen merkitys  The Shape of Things  Evelyn Ann Thomp­sonConfidence  Lily Valamiehet  Run­away Jury  Marlee 2004  Envy – kakasta asiaa  Envy  Debbie Dingman 2004 Constantine  Angela/Isabel Dodson Uskollinen puutarhuri  The Constant Gardener  Tessa Quayle2006 The Fountain  Isabel ”Izzi” CreoEragon  Saphira  2007 My Blueberry Nights  Sue Lynne Joulupukki ja sen veli  Fred Claus  Wanda2008  Ehdottomasti ehkä  Definitely, Maybe  Summer HartleyThe Brothers Bloom  Penelope 2009 Agora  Hypatia Oma taivas  The Lovely Bones  Abigail Salmon 2010 The Whistleblower  Kathryn Bolkovac 2011 360  Rose Syvänsininen meri  The Deep Blue Sea  Hester CollyerDream House  Libby 2012 Medusan perintö  The Bourne Legacy  Marta Shearing 2013  Mahtava Oz  Oz the Great and Powerful  Evanora 2015 The Lobster  Short Sighted WomanYouth  Lena Ballinger 2016 Complete Unknown  Alice Manning Valo valtameren yllä  The Light Between Oceans  Hannah Roenn­feldtDenial  Deborah Lipstadt 2017 My Cousin Rachel  Rachel Ashley Tottelemattomuus  Dis­obedience  Ronit Krushka 2018 The Favourite  Sarah Churchill 2021 Black Widow  Melina Vosto­koff

 Televisio Vuosi Suomenkielinen nimi Alkuperäinen nimi Rooli Jakso1993  Komisario Morse   Inspector Morse  Arabella Baydon  ”Twilight of the Gods”Sweating Bullets  Joey  ”His Pal Joey”Screen Two  Becca  ”Dirty­something” 2010  Simpsonit  The Simpsons  Thurmond   ”How Munched Is That Birdie in the Window?” 2023 What If...?  Melina Vostokoff   ”Mitä jos… Kapteeni Carter taistelisi Hydra Stomperia vastaan?”

 Lähteet 

 Aiheesta muualla 

Luokka:Englantilaiset näyttelijät
Luokka:Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1970 syntyneet
Luokka:Elävät henkilöt
Luokka:Seulonnan keskeiset artikkelit